Émile Mark

Den Dr. Émile Mark, gebuer den 18. Juli 1874, a gestuerwen den 19. Mee 1935 zu DéifferdengDoudesannonce vum Emile Mark am Escher Tageblatt vum 22. Mee 1935 op eluxemburgensia.lu gekuckt den 22. Dezember 2022, war e lëtzebuergesche Politiker (LSAP) a Veterinär.

Hie war Véidokter vu Beruff. Vun 1908 bis 1919 a vun 1925 bis 1935 war hie fir de Kanton Esch-Uelzecht, a vun 1922 bis 1925 fir de Bezierk Zentrum, Deputéierten an der Chamber a vun 1912 bis 1935 war e Buergermeeschter vun Déifferdeng.

Zu sengen Éiere gouf 1936 d'Avenue Max Meier zu Déifferdeng an Avenue Émile Mark ëmgenannt.

Den 9. August 1936 gouf am Park Gerlache e Monument zu Éiere vum Emile Mark ageweit.Inauguration du Monument d’Emile Mark à Differdange am Luxemburger Wort vum 10. August 1936 op eluxemburgensia.lu D'Monument gouf vum Claus Cito entworf.Artikel iwwer d'Brochure vum Monument zu Éiere vum Emile Mark am Tageblatt vum 11. Juli 1936 op eluxemburgensia.lu 2010 gouf d'Monument no engem neien Amenagement vum Park Gerlache op déi haiteg Plaz Eck Rue Adolphe-Krieps a Rue Michel-Rodange geréckelt.Emile-Mark-Denkmal vum Claus Cito op mywort.lu (N.B. Den Datum vun der Aweiung deen an dësem Artikel genannt gëtt ass dee vun der geplangter Aweiung déi awer 1936 verluecht gi war. Cf Luxemburger Wort vum 29. Juli 1936)

 Gielercher 




 Literatur 
Bodry, A. & B. Fayot, 2016. 120 Jor sozialistesch Deputéiert an der Lëtzebuerger Chamber (1896 - 2016) : dictionnaire biographique des députés socialistes à la Chambre des députés. La mémoire socialiste, Luxembourg, 329 p.
Maas, J., 2010. Emile Mark, figure de proue du Bloc des Gauches. Le contexte général des luttes idéologiques au tournant du 19e et 20e siècles. In: Galerie, Revue culturelle et pédagogique 28 (2010), Nr. 2, S.199-207 [Digitised by the National Library of Luxembourg],

 Um Spaweck 

Kategorie:Gebuer 1874
Kategorie:Gestuerwen 1935
Kategorie:Lëtzebuergesch Veterinären
Kategorie:Lëtzebuergesch Buergermeeschteren
Kategorie:Lëtzebuergesch Deputéiert
Kategorie:Officier de l'ordre de la couronne de chêne
Kategorie:Chevalier de la Légion d'honneur
Kategorie:Membere vun der Assemblée constituante vun 1918
Kategorie:Officier de l'Instruction publique
Kategorie:Buergermeeschtere vun Déifferdeng
Kategorie:Persounen, no deenen eng Struktur zu Lëtzebuerg genannt ass